CELEX: 22007D0053
Language: sk
Date: 2007-06-08 00:00:00
Title: Rozhodnutie Spoločného výboru EHP č. 53/2007 z  8. júna 2007 , ktorým sa mení a dopĺňa príloha XIII (Doprava) k Dohode o EHP

11.10.2007   
            
            
               SK
            
            
               Úradný vestník Európskej únie
            
            
               L 266/12
            
         
      ROZHODNUTIE SPOLOČNÉHO VÝBORU EHP
   
   č. 53/2007
   z 8. júna 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 44/2007 z 27. apríla 2007 (1).
            
         
               (2)
            
            
               Smernica Európskeho parlamentu a Rady 2006/93/ES z 12. decembra 2006 o regulácii prevádzky lietadiel podľa časti II kapitoly 3 zväzku I prílohy 16 k Dohovoru o medzinárodnom civilnom letectve, druhé vydanie (1988) (kodifikované znenie) (2) sa má začleniť do dohody.
            
         
               (3)
            
            
               Smernicou 2006/93/ES sa zrušuje smernica Rady 92/14/EHS (3), ktorá je začlenená do dohody a ktorá sa má v dôsledku toho v dohode zrušiť,
            
         ROZHODOL TAKTO:
   Článok 1
   Znenie bodu 66e (smernica Rady 92/14/EHS) v prílohe XIII k dohode sa nahrádza takto:
   
      „32006 L 0093: Smernica Európskeho parlamentu a Rady 2006/93/ES z 12. decembra 2006 o regulácii prevádzky lietadiel podľa časti II kapitoly 3 zväzku I prílohy 16 k Dohovoru o medzinárodnom civilnom letectve, druhé vydanie (1988) (kodifikované znenie) (Ú. v. EÚ L 374, 27.12.2006, s. 1).“
   
   Článok 2
   Znenie smernice 2006/93/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. júna 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júna 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 209, 9.8.2007, s. 80.
   
      (2)  Ú. v. EÚ L 374, 27.12.2006, s. 1.
   
      (3)  Ú. v. ES L 76, 23.3.1992, s. 21.
   
      (4)  Nie sú uvedené žiadne ústavné požiadavky.